**ELIBERAREA CERTIFICATULUI PRIVIND DOMICILIUL ÎNREGISTRAT ÎN REGISTRUL NAȚIONAL DE EVIDENȚĂ A PERSOANELOR**

Direcţia pentru Evidenţa Persoanelor şi Administrarea Bazelor de Date eliberează cetățenilor români **CERTIFICAT privind domiciliul înregistrat în Registrul național de evidență a persoanelor**, necesar în vederea obținerii unor drepturi sau apărării intereselor acestora în străinătate.

Cetățenii români vor completa **cererea** pentru eliberarea acestui document la sediul serviciul public comunitar județean de evidenţă a persoanelor sau la sediul serviciul public comunitar local de evidenţă a persoanelor/oficiul de stare civilă pe raza căruia/căreia au domiciliul.

Se percepe o taxă în valoare de 50 lei, conform Hotărârii de Consiliu Județean Caraș-Severin nr.139 din 27.07.2017 (<http://www.cjcs.ro/hotarari-consiliu-judetean.php>).

Taxa se poate plăti la casieria instituției, precum și în contul deschis la Trezoreria Statului – RO71 TREZ 1812 1G34 5000 XXXX – taxă de verificare a cererii de solicitare a certificatului privind domiciliul – indicându-se numele și prenumele solicitantului.

Cererea se poate face **în nume propriu** sau **prin împuternicit cu procură specială** și va fi însoţită de următoarele documente:

- fotocopia actului de identitate al persoanei pentru care se solicită eliberarea certificatului privind domiciliul înregistrat în Registrul național de evidență a persoanelor;

- procura specială şi traducerea acesteia, după caz, dacă se solicită eliberarea certificatului privind domiciliul înregistrat în Registrul național de evidență a persoanelor prin împuternicit.

CERTIFICATUL privind domiciliul înregistrat în Registrul național de evidență a persoanelor se eliberează în conformitate cu prevederile O.G. nr.33/2002 privind reglementarea eliberării certificatelor și adeverințelor de către autoritățile publice centrale și locale (publicată în Monitorul Oficial nr.88/02.02.2002), aprobată prin Legea nr.223/2002 (publicată în Monitorul Oficial nr.290/29.04.2002), precum şi cu cele ale H.G. nr.220/2006 pentru aprobarea Normelor de lucru privind procurarea şi transmiterea în străinătate a certificatelor şi extraselor de pe actele de stare civilă, precum şi a datelor cu privire la domiciliul şi reşedinţa unor persoane (Monitorul Oficial nr.205/06.03.2006), modificată de H.G. nr.223/2017 pentru modificarea și completarea unor acte normative care cuprind prevederi referitoare la taxe și tarife (Monitorul Oficial nr.268/18.04.2017).

Apostilarea CERTIFICATULUI privind domiciliul înregistrat în Registrul național de evidență a persoanelor se face de către prefecturi, începând cu data de 01.11.2004, conform dispoziţiilor Legii nr.142/2004 privind modificarea art.2 din O.G. nr.66/1999 pentru aderarea României la Convenţia cu privire la suprimarea cerinţei supralegalizării actelor oficiale străine, adoptată la Haga în data de 05.10.1961.